open-index/open-wikipedia-markdown huggingface dataset:
Olkanivel

**Olkanivel** () on eturaajan pallonivel, joka liittää lapaluun ja olkaluun toisiinsa. Sitä liikuttavat olkapää- ja rintalihakset sekä leveät selkälihakset. Olkanivelessä ei ole varsinaisia nivelsiteitä vaan sen rakennetta tukevat ympäröivät lihakset ja niiden jänteet. Olkaniveltä tukevia lihaksia ovat alempi ja ylempi lapalihas, lavanaluslihas ja pieni liereälihas.

Olkanivelen sijoiltaanmeno ja jäykistyminen ovat yleisiä kirurgisia ongelmia. Olkanivelen riuhtaisu tai käden varaan kaatuminen voivat synnyttää olkaluun päätä ympäröivän jännekimpun, kiertäjäkalvosimen repeämän. Tämä kiertäjäkalvosinoireyhtymänä tunnettu vamma on yleisin olkapään sairaus.

## Olkaniveltä liikuttavat lihakset

* Kolmipäinen hartialihas () toimii olkanivelen koukistajana ja eturaajan loitontajana
* Iso rintalihas () toimii olkavarren lähentäjänä
* Leveä selkälihas () ojentaa olkaniveltä ja toimii olkavarren lähentäjänä
* Ylempi lapalihas () ojentaa olkaniveltä ja kiertää olkavartta sisäänpäin
* Alempi lapalihas () koukistaa olkaniveltä ja kiertää olkavartta ulospäin
* Iso liereälihas () kiertää olkavartta sisäänpäin, lähentää olkavartta ja avustaa olkavarren ojennuksessa
* Pieni liereälihas () koukistaa olkaniveltä ja kiertää olkavartta ulospäin
* Lavanaluslihas () ojentaa olkaniveltä ja kiertää olkavartta sisäänpäin
* Korppilisäke-olkaluulihas () ojentaa olkaniveltä sekä vie olkavartta eteenpäin, lähentää ja kiertää sitä eteenpäin
* Hauislihas eli kaksipäinen olkalihas () avustaa olkanivelen koukistuksessa
* Kolmipäinen olkalihas () avustaa olkanivelen ojennuksessa

## Lähteet

## Aiheesta muualla

*
*Olkanivelen sijoiltaanmenon harjoitusohjelma Terveyskirjaston sivuilla
Hammaskoit

**Hammaskoit** (Epermeniidae) ovat pieni perhosheimo ja **hammaskoimaisten** (Epermenioidea) ainoa alaheimo. Heimon erityispiirteitä ovat suomuton imukärsä, etusiipien takareunassa olevat suomutupsut sekä takasäärien selkäpuolen jäykät harjakset. Heimoon kuuluu vain yksi alaheimo: Epermeniinae.

Toukat elävät siementen sisällä, ovat lehtimiinaajia tai elävät vapaasti ravintokasvin lehdillä.

## Lajit Suomessa
Suomesta on löydetty seitsemän lajia, jotka ovat taksonomisessa järjestyksessä:

*kapohammaskoi *Epermenia chaerophyllella*
*kirjohammaskoi *Epermenia falciformis*
*kiiltohammaskoi *Epermenia profugella*
*keltahammaskoi *Epermenia illigerella* (joskus nimellä koiranputkikoi)
*kiertohammaskoi *Ochromolopis ictella*
*sysihammaskoi *Phaulernis dentella*
*täplähammaskoi *Phaulernis fulviguttella*

## Lähteet
Inaccessible

**Inaccessible** on eteläisellä Atlantilla sijaitseva saari, joka on nimensä mukaisesti vaikeapääsyinen. Saari sijaitsee lähellä Tristan da Cunhan saarta, joka on mahdollisesti maailman syrjäisin asuttu paikka. Inaccessiblellä sijaitsee ainoastaan tutkimusmatkailijoiden mökki, pysyvää asutusta ei ole. Saaren löysivät hollantilaiset vuonna 1652. Brittiläinen tutkimusmatkailija Ernest Shackleton poikkesi saarella vuonna 1922. Toisen maailmansodan aikana saarta yritettiin asuttaa. Saari kuuluu Britannian hallinnoimiin alueisiin ja se on merkittävänä luontokohteena Unescon maailmanperintölistalla.

## Lähteet

## Aiheesta muualla
Latinalaiskortteli

**Latinalaiskortteli** () on Ranskan pääkaupungin Pariisin kaupunginosa, jossa Pariisin yliopisto, jonka perusti Ludvig IX vuonna 1257 ja useat muut oppilaitokset ovat vanhastaan sijainneet. Se sijaitsee Pariisin viidennessä ja kuudennessa arrondissementissa Seinen eteläpuolella eli *vasemmalla rannalla* (), ja sen länsilaidalla sijaitsevat Saint-Germain-des-Prés ja Luxembourgin puisto. Myös Ranskan suurmiesten hautapaikkana tunnettu Panthéon sijaitsee Latinalaiskorttelissa.  Alueen pääkatuja ovat Seinen varrelta Île de la Citén kohdalta etelään johtava Boulevard Saint-Michel sekä Seinen suuntaisena kulkeva Boulevard Saint-Germain.

Alueella on paljon Pariisin yliopistojen rakennuksia, erityisesti yliopiston historiallinen päärakennus Sorbonne. Siksi Latinalaiskorttelia pidetään opiskelijoiden kaupunginosana, vaikka opiskelijoilla nykyään tuskin on varaa asua siellä. Alue saa nimensäkin historiastaan yliopistokaupunginosana, koska latina oli keskiajalla tärkeä yliopiston opetuskieli.

Alueella oli myös ollut poliittisia levottomuuksi  vuonna 1871 Pariisin kommuunin keskus oli siellä Place Saint Michelissä, ja siellä olivat suuret Pariisin opiskelijamellakat 1968.

Suomessa yleisesti käytettyä nimitystä Latinalaiskortteli voidaan pitää käännösvirheenä: Suomen kaupungeissa käytetty termi kortteli on tosin samaa alkuperää kuin ranskan *quartier*, mutta nykyinen merkitys on toinen: *quartier* merkitsee kokonaista kaupunginosaa.

Kaupunginosa kahviloineen ja bistroineen on suosittu matkailukohde.

## Lähteet

## Aiheesta muualla

* 
* 
* 
* 
* Kalastavan kissan katu, Seura, 26.10.1938, nro 43, s. 12, Kansalliskirjaston digitaaliset aineistot
Sami Vänskä

**Sami Vänskä** (s. 26. syyskuuta 1976) on Nightwish-yhtyeessä vuosina 1998–2001 soittanut basisti. Vänskä aloitti bassonsoiton seitsenvuotiaana ja soitti ennen Nightwishia muun muassa Nattvindens Gråt -nimisessä yhtyeessä. Hän ehti tehdä Nightwishin kanssa ''Over The Hills And Far Away'' -EP:n sekä kaksi albumia: *[[Oceanborn]]* (1998) ja *[[Wishmaster]]* (2000). 20. elokuuta 2016 hän vieraili entisen yhtyeensä keikalla Jämsässä Himos Parkissa esittäen bassokitaralla *Stargazers*in.

## Lähteet

## Aiheesta muualla
*
The Carpenter

**The Carpenter** on kolmen suomalaisen metalliyhtyeen Nightwishin, Children of Bodomin sekä Thy Serpentin split-single, joka on julkaistu 29. syyskuuta 1997.

## Kappaleet
Kappaleet:

**Nightwish**
#

**Children of Bodom**
#

**Thy Serpent**
#

## Lähteet

## Aiheesta muualla
* 
*
Spin

**Spin** on alkeishiukkasten ominaisuus, jonka lähin klassinen analogia on sisäinen pyörimismäärä. Täysin spiniä ei kuitenkaan voi kuvata klassisilla malleilla. Yhteys pyörimismäärään tulee siitä, että spinin omaavan hiukkasen on havaittu käyttäytyvän magneettikentässä varatun pyörivän kappaleen lailla. Aalto-hiukkasdualismin mukaan aineella kuitenkin on sekä aaltojen että hiukkasten ominaisuuksia, joten niitä ei voi täysin kuvata pyörivinä kappaleina. Lisäksi spinin erottaa klassisesta pyörimismäärästä se, että se on kvantittunut ominaisuus, eli se voi saada vain tiettyjä hiukkasen tyypistä riippuvia arvoja. 
Spintroniikka tutkii mahdollisuutta hyödyntää elektronin spiniä tiedon tallentamisessa, käsittelemisessä ja siirrossa.

## Spinin havaitseminen
Spin havaittiin vuonna 1922 Sternin-Gerlachin kokeessa. Siinä hopea-atomit kulkivat paikassa muuttuvan magneettikentän läpi. Hopea-atomit ovat sähköisesti neutraaleja, mutta spinin vuoksi niillä on magneettinen momentti. Tällöin epähomogeeninen magneettikenttä aiheuttaa atomin rataan muutoksen. Kokeessa havaittiin, että hopea-atomit jakautuivat kahteen erilliseen ryhmään osoittaen, että hiukkasten spinillä on vain tietyt kvantittuneet arvot.

## Spinin mahdolliset arvot
Spinin aiheuttaman sisäisen pyörimismäärän itseisarvo *S* voi saada vain arvot 
:S = \hbar\, \sqrt{s (s+1)}, 

missä kvanttiluku *s* on joko kokonaisluku tai puoliluku: s= 0,\frac{1}{2},1,\frac{3}{2},2,... ja \hbar on Planckin vakio *h* jaettuna 2\pi:llä: \hbar = \frac{h}{2\pi}.

Jokaisella hiukkasella on oma sisäinen spin. Jos spin on kokonaisluku, kyseessä oleva hiukkanen on bosoni, jos puoliluku, kyseessä on fermioni. Alkeishiukkasista kvarkkien ja leptonien spin on 1/2, eli ne ovat fermioneja. Leptoneista tutuin hiukkanen on elektroni. Koska protoni ja neutroni koostuvat kummatkin kolmesta kvarkista, ovat nekin fermioneja. Voimia välittävät hiukkaset taas ovat bosoneja. Fotonin, gluonin, sekä W ja Z -bosoneiden spin on 1. Higgsin bosonin spin taas on 0. Gravitonien spiniksi on ennustettu 2. 

Myös spinin jokaisen avaruuskomponentin mahdolliset arvot ovat kvantittuneet. Jos hiukkasen spiniä kuvaa yllä mainittu kvanttiluku *s*, spinin komponentti valitun koordinaattiakselin suuntaan voi saada 2*s*+1 arvoa eli esimerkiksi z-akselin suuntainen komponentti voi saada arvot 

:S_z = \hbar s_z, \qquad  

missä s_z = - s, -(s-1), \cdots, s-1, s.

Esimerkiksi elektronit ovat spin-½-hiukkasia, eli niille s = 1/2. Tällöin niiden z-akselin suuntainen spinkomponentti voi olla joko s_z=1/2 tai s_z =-1/2. Positiivisessa tapauksessa hiukkasen sanotaan olevan spin-ylös-tilassa ja vastaavasti negatiivisessa tapauksessa se on spin-alas-tilassa. Elektronin spinin suuruutta (lukua S tai s) ei voi muuttaa, mutta spinin suunta voi muuttua ylös- ja alas-tilojen välillä.

### Lähteet

## Kirjallisuutta
* 

## Aiheesta muualla

*
Mindanao

**Mindanao** on Filippiinien toiseksi suurin saari. Sen pinta-ala on 94&nbsp;630&nbsp;km². Saarella asuu suurin osa Filippiinien muslimiväestöstä. Vuonna 1971 löydettiin saaren sademetsistä eristäytynyt tasaday-heimo, jonka elintavat olivat peräisin kivikaudelta.

## Hallinnollinen jako
Hallinnollisesti Mindanao käsittää pääsaaren lisäksi useita pienempiä saaria. Kokonaisuus jakautuu kuuteen hallinnolliseen alueeseen, jotka jakautuvat 27 provinssiin, joista neljä eivät sijaitse Mindanaon saarella.

Kuusi aluetta ovat:

## Lähteet

## Aiheesta muualla
Inka

**Inka** tarkoittaa seuraavia asioita:

* inkat, eteläamerikkalainen intiaanikansa
* Inka, naisen nimi
* Inka, Jyväskylän yliopiston kehittämä koulutuksen laadun kehittämisen arviointijärjestelmä
* Inka, suomalainen nauhatuotteiden valmistaja.
* Innovatiiviset kaupungit (INKA), Tekesin ohjelma

## Lähteet
Pyynikin näkötorni

**Pyynikin näkötorni** on Tampereen Pyynikinharjulle vuonna 1929 valmistunut näkötorni. Apulaiskaupunginarkkitehti Vilho Kolhon suunnittelema 26 metriä korkea torni sijaitsee 152 metrin korkeudella merenpinnasta Pyynikinharjun laella. Torni on rakennettu Ahvenanmaalta louhitusta punagraniitista, jota on tuotu aikoinaan Tampereelle suurin määrin. Sen juurella sijaitsee yksi maailman tunnetuimmista radioamatööriasemista ja myös munkeistaan tunnettu Pyynikin Munkkikahvila.

## Historia
Pyynikinharju on maailman suurin jääkauden aikainen soraharju. Harju suojeltiin jo 1830-luvulla, kun puiden hakkuu alueella kiellettiin. Vuonna 1868 ravintoloitsija Tallqvist rakennutti harjun päälle Ilomäen huvilahuoneen, jonka paikalle kaupunki rakensi vuonna 1888 Ilomäen puisen näkötornin. Näkötornin piirsi arkkitehti Georg Schreck. Puinen näkötorni vaurioitui vuoden 1918 sisällissodassa käydyn Tampereen taistelun yhteydessä. Sen tilalle rakennettiin vuonna 1929 Tampereen 150-vuotisjuhlan kunniaksi uusi graniittinen näkötorni. Höyrylaiva *[[HL Kuru|Kurun]]* uppoamisen vuoksi tornin syyskuulle 1929 suunnitellut vihkiäiset  peruttiin ja torni vihittiin lopulta vasta 1980-luvulla. Talvisodan aikana Pyynikin näkötornissa toimi Tampereen ilmapuolustusaluekeskuksen alainen ilmavalvonta-asema. Yleisradion keskiaaltoasema toimi tornin länsisiivessä vuodesta 1930 ja Radio 957 aloitti toimintansa vuonna 1985 käyttäen tornia lähetyspaikkanaan. 

Nykyään Pyynikin näkötorni on yksi Museoviraston listaamista valtakunnallisesti merkittävistä rakennetuista kulttuuriympäristöistä.

## Lähteet

## Aiheesta muualla
* Pyynikin näkötornin kotisivut
* Pyynikin näkötorni VirtualTampere.
Lääninpoliisijohtaja

**Lääninpoliisijohtaja** johtaa nimensä mukaisesti läänin poliisitoimintaa.

Lääninpoliisijohtajina toimivat (2005):
* Kauko Aaltomaa Etelä-Suomen läänissä
* Mikko Paatero Länsi-Suomen läänissä.
* Tapani Tiilikainen Itä-Suomen läänissä.
* Erkki Haikola Oulun läänissä.
* Pentti Saira Lapin läänissä.
Therion

**Therion** on 1980-luvulla perustettu ruotsalainen sinfonista metallia esittävä yhtye. Yhtyeen kokoonpano on muuttunut paljon vuosien aikana, ja ainoana pysyvänä jäsenenä on ollut kitaristi Christofer Johnsson. Keikoilla yhtyeen mukana on tavan takaa kulkenut joukko oopperalaulajia. Kokoonpano on nähty myös Suomessa. 

Yhtyeen nimen *Therion* Johnsson keksi suurimman musiikillisen vaikuttajansa Celtic Frostin kenties suosituimman levyn *[[To Mega Therion]]in* nimestä.

## Historia

Christoffer Johnsson perusti yhtyeen vuonna 1987 Tukholman lähistöllä nimellä Blitzkrieg. Alkuvaiheen vaikutteita olivat Slayer ja Metallica ja yhtye hajosi vuonna 1988. Johnsson sai vaikutteita Celtic Frostista ja keikkaili nimellä Megatherion, jolloin yhtye kuulosti enemmän death metalilta. Nimeksi vaihtui Therion, jolloin yhtye äänitti kaksi demoa, yhden mini-LP:n ja yhden täyspitkän LP-levyn. Kolmanneksi demoksi laskettava vuonna 1990 julkaistu *Time Shall Tell* sai yhtyeelle sopimuksen Deaf Recordsille, jonka kautta yhtye julkaisi albumin *Of Darkness* vuonna 1991.

## Jäsenet
* Christoffer Johnsson – kitara, koskettimet
* Nalle Påhlsson – basso 
* Johan Koleberg – rummut
* Christian Vidal – kitara
* Thomas Vikström – laulu
* Lori Lewis – laulu

### Kiertuejäsenet
* Snowy Shaw – laulu
* Linnea Vikström – laulu
* Sandra Laureano – laulu

## Diskografia

### Studioalbumit
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet

## Aiheesta muualla

* 
*
Aarre (nimi)

**Aarre** on suomalainen miehen nimi. Aarren nimipäivä on 12. lokakuuta. Nimi on selitetty muunnokseksi saksalaisesta Aret-nimestä, joka on Suomessa esiintynyt myös muodossa Aaretti, murteellisesti Aarretti. Nimi Aret taas on muunnelma germaanisesta nimestä Arnold, joka tarkoittaa *kotkan tavoin hallitsevaa*. Lisäksi suomalaisen Aarre-nimen syntyyn on voinut vaikuttaa kätkettyä arvo-omaisuutta tarkoittava suomen sana aarre.

Digi- ja väestötietoviraston tietojen mukaan on Suomessa ollut kirjoilla vuoden 2021 loppuun mennessä 10&nbsp;427 Aarre-nimistä miestä.

## Tunnettuja Aarre-nimisiä

* Aarre Aaltonen (1889–1980), kuvanveistäjä
* Aarre Asiala (s. 1939), pituushyppääjä, kolmiloikkaaja ja yleisurheiluvalmentaja
* Aarre Ekman, myöhemmin *Ekomaa* (1891–1944), arkkitehti
* Aarre Elo (1934–2022), äänittäjä, myöhemmin ohjelmajohtaja
* Aarre Happonen (1910–1989), ammattiyhdistysjohtaja ja päätoimittaja
* Aarre Haunia (1928–1994), toimittaja ja rikoskirjailija
* Aarre Heino (s. 1938), kirjallisuustieteilijä ja professori
* Aarre Heinonen (1906–2003), taidemaalari ja professori
* Aarre Heinonen (1939–2021), näyttelijä
* Aarre Hemming (1928–2007), kapellimestari ja professori
* Aarre Huhtala (s. 1939), kirjallisuuden suomentaja
* Aarre Huhtikangas (1938–2024), farmakologi
* Aarre Javanainen (s. 1943), kirjailija
* Aarre Karén (1932–2021), näyttelijä
* Aarre Klinga (1930–1987), jalkapalloilija ja jääkiekkoilija
* Aarre Koivisto (1920–2004), lavastaja
* Aarre Olavi Korteneva (1923–2005), kirjailija 
* Aarre Kuukauppi (s. 1953), Inkerin kirkon piispa
* Aarre Käpylä (s. 1964), voimanostaja
* Aarre Lauha (1907–1988), Helsingin hiippakunnan piispa 1964–1972
* Aarre Lievonen (1916–2010), harmonikkataiteilija, jalka- ja jääpalloilija
* Aarre Linnala (1889–1955), näyttelijä, teatterinjohtaja ja näytelmäkirjailija
* Aarre Marttila (1917–1961), toimitusjohtaja ja Maalaisliiton kansanedustaja
* Aarre Mattila (1920–1970), kymmenottelija
* Aarre M. Mattinen (1921–2011), rakennusmestari, yritysjohtaja ja teollisuusneuvos
* Aarre Merikanto (1893–1958), säveltäjä
* Aarre Metsävirta (1945–2011), insinööri, yritysjohtaja ja teollisuusneuvos
* Aarre Mäkelä (1927–2021), päätoimittaja ja pakinoitsija
* Aarre Nojonen (1926–1977), toimittaja ja ulkomaankirjeenvaihtaja
* Aarre Nostaja (1932–2004), moukarinheittäjä
* Aarre Ilmari Nyberg, *Ilmari Aarre-Ahtio* (1924–2006), näyttelijä
* Aarre Paakkanen (1913–1985), kirjailija
* Aarre Pekkarinen (1946–2022), näyttelijä
* Aarre M. Peltonen (1920–1991), kirjallisuudentutkija
* Aarre Saarenpää (1886–1955), runoilija
* Aarre Kalervo Sarpo (1912–1987), kuljetusalan yritysjohtaja ja liikenneneuvos
* Aarre Savolainen (1920–2009), kirjailija ja runoilija
* Aarre Savolainen (1915–1947), pikajuoksija ja pesäpalloilija
* Aarre Simonen (1913–1977), ministeri
* Aarre Tuompo (1908–1960), psykologian professori, Länsi-Suomen opiston johtaja 1930–1955
* Aarre Viinikanoja (1918–1981), taidemaalari
* Aarre Voutilainen (1919–2000), Mannerheim-ristin ritari
* Aarre Ylimäki (1916–1999), kasvitieteilijä ja -patologi

## Lähteet

## Aiheesta muualla
Saapasjalkarock

**Saapasjalkarock** oli Keski-Suomessa Pihtiputaalla vuosittain järjestetty rockfestivaali vuosina 1976–1988 ja vielä yksipäiväisenä kesällä 2006. Tapahtuma järjestettiin yhden välivuoden vuoksi yksitoista kertaa. Saapasjalkarockin lopettamisen aikoihin myös moni muu suomalainen musiikkitapahtuma lopetti toimintansa. Saapasjalkarock keräsi parhaimmillaan 14&nbsp;000 hengen yleisön. Juhlan nimekkäimpiin esiintyjiin kuuluu yhdysvaltalainen Metallica ja myös muun muassa Fabulous Thunderbirds esiintyi Pihtiputaalla. Useimmin esiintynyt yhtye Saapasjalkarockissa oli kuitenkin suomalainen Popeda, joka esiintyi festivaaleilla vuodesta 1977 alkaen joka vuosi yhteensä kymmenen kertaa. Pate Mustajärvelle on ojennettu Pihtiputaan viiri Popedan ansioista Saapasjalkarockin vakioesiintyjänä.

Saapasjalkarockin järjestelyjä vetänyt Dex Viihteen ohjelmatoimistoyrittäjä Seppo Kahilainen herätteli Janne Tokolan kanssa henkiin Saapasjalkarockin muistoa jo vuosina 2002–2004, jolloin Pihtiputaalla järjestettiin Saapasjalkayöt-tapahtuma. Kesällä 2002 Saapasjalkayöt aloitti klubi-illoilla Hotelli Pihtiputaassa. Esiintyjinä olivat Turo's Hevi Gee, Osmo's Cosmos sekä SF-Blues. Lisäksi nähtiin koomikkojen Hamlet-kuvaelma, mukana muun muassa Mikko Kivinen. Vuonna 2003 pidettiin puistokonsertti Sallilan puistossa, esiintyjinä Piikkilanka, Lastenorkesteri Loiskis, Ville Parkkonen, Heikki Silvennoinen ja Yö. Viimeinen Saapasjalkayöt-puistokonsertti pidettiin 30. heinäkuuta 2004. Tuolloin esiintyjinä olivat perjantaina Mokoma, Kotiteollisuus, Agonizer, Infernal Void, Stereo Monster ja Killville. Lauantaina esiintyivät Popeda, PMMP, Orion ja Valve.

Jälleen vuoden tauon jälkeen Saapasjalkarock herätettiin henkiin. Kesällä 2006 Pihtiputaalla esiintyi muun muassa Lordi, Kilpi, Negative, Lovex, Irina, Morian, Stella, International Playboys, sekä pihtiputaalainen death metal -yhtye Infernal Void.

Mikko Niskasen elokuvassa *[[Ajolähtö (elokuva)|Ajolähtö]]* (1982) on kohtauksia vuonna 1981 pidetystä Saapasjalkarokista.

## Lähteet

## Aiheesta muualla
* Facebook-ryhmä Saapasjalkarock, niin kuin sen muistan
* Saapasjalkarock
Leena Vilkka

**Leena Vilkka** (s. 21. heinäkuuta 1964 Hyvinkää) on ympäristöfilosofian dosentti Helsingin yliopistossa.  

## Ura
Vilkka on väitellyt filosofian tohtoriksi vuonna 1995 Helsingin yliopistosta eläinten oikeuksista ja luonnon itseisarvoista. Alun perin hän oli koulutukseltaan metsätalousteknikko. 

Vilkka kannattaa arvo-objektivismia. Hänen mukaansa arvot ovat objektiivisesti olemassa. Kirjassaan *Mustavihreä filosofia* Vilkka asettuu ekologisen anarkismin kannattajaksi. 

Vilkka on Hyvinkään kaupunginvaltuuston jäsen. Vuosina 2001–2006 hän kuului vihreään valtuustoryhmään. Vuoden 2006 syksyllä hän siirtyi Suomen Keskustan ryhmään. 

Vilkka on perustanut pienkustantamon, joka julkaisee hänen omia ja muiden kirjoja. 

Vilkan tytär kuoli syöpään, ja hän on julkaissut sen jälkeen aiheesta omakustanteena kirjoja.

Vilkka on Luonto-Liiton susiryhmän perustajajäsen.

## Palkinnot ja tunnustukset
* Eläinsuojelun Topelius-palkinto 2005

## Teokset
* 
* 
* 
* 
* 
* *Viimeinen vuosi*, Biofilos, 2007. .
* *Suruvuosi*, Biofilos, 2008 .
* 

;Toimittanut
* 
* 
* 
* 
* 
* 
* *Rakas lapseni: kertomuksia lapsen kuolemasta* (toim.). Biofilos, 2008 .

## Lähteet
Pili

**Pili** on polynesialaisessa mytologiassa liskojumala, jota pidetään monien polynesialaisten kansojen esi-isänä. Pili on toteemieläin Uuden-Kaledonian kansoille.
Nominatiivi

**Nominatiivi** (vanhoissa suomen kieliopeissa myös **nimentö**) on sijamuoto, ”perusmuoto”, jota useissa kielissä käytetään nominien viittaus- eli sanakirjamuotona. 

Nominatiivi on useissa kielissä (myös suomessa) morfologisesti vähiten merkitty sija, eli sillä ei ole näkyvää taivutustunnusta. Poikkeuksiakin on: esimerkiksi islannin kielen maskuliinisukuisen substantiivin ’hevonen’ yksikön epämääräinen nominatiivimuoto on *hestur*, epämääräinen akkusatiivimuoto pelkästään *hest*. 

## Nominatiivin tehtävät
Nominatiivi-akkusatiivikielissä (jollaisia ovat useimmat Euroopan kielet, myös suomi) nominatiivi on ennen kaikkea sekä transitiivi- että intransitiiviverbien perussubjektin sija: ***Sade''' kasteli maan. '''Sinä''' olet oikeassa.'' Lisäksi nominatiivi toimii usein [[Predikatiivi|predikatiivin]] (nominaalipredikaatin) sijana: ''Se oli '''laiha'''. Se ei ollut '''koira'''.'' 

Suomen kaltaisissa kielissä, joissa ei ole erillistä [[Vokatiivi|vokatiivisijaa]], nominatiivissa ovat yleensä puhuttelusanat: ''Hyvää iltaa, '''rakkaat katsojat'''.'' 

Suomessa (ja muissa [[Itämerensuomalaiset kielet|itämerensuomalaisissa kielissä]]) nominatiivi on myös [[Objekti (lauseenjäsen)|totaaliobjektin]] sija tietyissä (perussubjektittomissa) lausetyypeissä: ''Nyt pitäisi tilata '''taksi'''. Tilaa meille '''taksi'''!''  Monikollinen totaaliobjekti on aina monikon nominatiivissa: ''Saitko '''ne''' '''paperit'''?'' Nominatiivissa voivat olla joidenkin [[Adpositio|adpositioiden]] täydennykset (***hetki** sitten)'' sekä taipumattomat nimike- ja tunnistemääritteet: ***hotelli*' Presidenttiin, **johtaja** Miettiselle.* Lisäksi nominatiivi on kiteytynyt joihinkin ajankohdan ilmauksiin: *Olisi kiva tavata **joku kerta**.* 

== Absoluuttinen nominatiivi ==
Niin kutsutussa status-[[lauseenvastike|lauseenvastikkeessa]] esiintyy *'absoluuttinen nominatiivi** eli **irrallinen nominatiivi**, joka tunnetaan myös latinankielisellä nimellään **nominativus absolutus** (''Siinä hän istui **pää*' täynnä ajatuksia*).

## Lähteet
Wilhelm Gustloff

**Wilhelm Gustloff** (30. tammikuuta 1895 Schwerin, Mecklenburg, Saksa – 4. helmikuuta 1936 Davos, Sveitsi) oli saksalaissyntyinen kansallissosialisti ja kansallissosialistisen puolueen Sveitsin osaston johtaja. 

Gustloffin mukaan nimettiin Wilhelm-Gustloff-Stiftung sekä KdF-laivaston lippulaiva Wilhelm Gustloff. *Wilhelm Gustloffin* upottaminen vuonna 1945 on maailmanhistorian eniten henkiä vaatinut laivan uppoaminen.

## Elämäkerta
Wilhelm Gustloff suoritti keskikoulun oppimäärän ja opiskeli pankkivirkailijaksi. Hän kärsi kroonisesta keuhkosairaudesta ja sen aiheuttamasta kurkunpään tulehduksesta, minkä johdosta hänet luokiteltiin ensimmäisen maailmansodan syttyessä palvelukseen kelpaamattomaksi. Vuonna 1917 Gustloff muutti Davosiin, Sveitsiin, jonka vuoristoilmaa pidettiin suosiollisena keuhkotautiselle.  
Vuonna 1921 hän liittyi kansallismielisen Saksalaiskansallisen suojelusliiton jäseneksi. Vuonna 1929 hänestä tuli kansallissosialistisen puolueen jäsen ja vuonna 1932 hänestä tuli puolueen Sveitsin osaston (NSDAP-Auslandsorganisation Schweiz) johtaja. Gustloff levitti Sveitsissä huomattavan määrän antisemiittistä kirjallisuutta, esimerkiksi useita tuhansia kappaleita Siionin viisaiden pöytäkirjoja. Vuoteen 1936 mennessä hän oli hankkinut puolueelle yli 5&nbsp;000 jäsentä. 

4. helmikuuta 1936 David Frankfurter, Gustloffin entinen opiskelutoveri, surmasi Gustloffin neljällä pistoolinlaukauksella. Frankfurter oli juutalaisen rabbiinin poika, ja murhan motiivit olivat selvästi poliittiset. Kansallissosialistisen puolueen propaganda kohotti Gustloffin niin kutsutuksi veritodistajaksi. Hänet haudattiin suurellisin menoin synnyinkaupunkiinsa Schweriniin, ja hautajaisissa olivat paikalla niin Adolf Hitler kuin Joseph Goebbelskin. Hitlerin määräyksestä KdF-laivaston uusin ja suurin lippulaiva, joka oli tarkoitus nimetä *Adolf Hitleriksi*, kastettiinkin Gustloffin mukaan *Wilhelm Gustloffiksi*. Gustloffin murhaaja Frankfurter tuomittiin verrattain lievään 18 vuoden vankeusrangaistukseen. Kansallissosialistisen puolueen toiminta Sveitsissä sen sijaan kiellettiin levottomuuksien pelossa. 

Toisin kuin vuonna 1938, jolloin juutalainen Herschel Grynszpan murhasi Pariisissa saksalaisen lähetystöneuvos Ernst vom Rathin, Saksan kansallissosialistit pidättäytyivät suurimittaisista vastatoimista. Tähän vaikuttivat ennen kaikkea Berliinissä järjestettävät vuoden 1936 olympialaiset. Suurimittaiset vastatoimet olisivat saattaneet vaarantaa kisat tai saada aikaan kansainvälisen boikotin.

## Lähteet
Meskaliini

**Meskaliini** on yksi fenetyyliamiineista, joihin sisältyy monia kemialliselta rakenteeltaan samankaltaisia aineita kuten MDMA ja amfetamiini. Meskaliini kuitenkin eroaa useimmista muista fenetyyliamiineista vaikutuksiltaan ja käyttötavoiltaan: se on psykedeeli kuten monet tryptamiinit (esimerkiksi dimetyylitryptamiini ja psilosybiini). Meskaliini valmistetaan synteettisesti tai uutetaan esimerkiksi meskaliinikaktuksesta ja kynttiläkaktuksesta.

Meskaliinin eristi ja tunnisti saksalainen Arthur Heffter vuonna 1897. Ainetta valmistettiin keinotekoisesti ensimmäisen kerran 1919. Meskaliini luokiteltiin huumausaineeksi YK:n psykotrooppisia aineita koskevassa yleissopimuksessa vuonna 1971.

Meskaliinisulfaatti (C11H19NO7S) sulaa 35–36&nbsp;°C:ssa ja on valkoista. Raaka meskaliini on ruskeaa, ja se sulaa 128–129&nbsp;°C:ssa.

Erowid-sivun mukaan tyypillinen meskaliiniannos on 200–300&nbsp;mg syötynä. Täydet vaikutukset ilmenevät 45–60 minuutissa ja kestävät 4–8 tuntia.

## Katso myös
* Allyylieskaliini
* Eskaliini
* Trifluorimeskaliini
* NBOMe
* Psykedeeliset tryptamiinit‎
* Lysergihapon amidit

## Lähteet

## Aiheesta muualla

* Erowid-portaali 
* PiHKAL-kirja osoitteessa Erowid 
* isomerdesign.com 
* Kaktushuumeen nousu ja katoaminen Yle 25.08.2015.
* PubChem: Mescaline 
* KEGG: Mescaline 
* Meskaliinin ja muiden päihteiden synteesi ja erottelu 
* Meskalin - uusi salaperäinen huumausaine. Hereillä oleva tajunta ottaa vastaan omituisen vääristyneitä aistimuksia. Mielenkiintoisia kokeita terveydelle vaarattomalla kaktusnesteellä, Ilta-Sanomat, 17.05.1935, nro 113, s. 3, Kansalliskirjaston digitaaliset aineistot
Gjirokastër

**Gjirokastër** tai **Gjirokastra** () on kaupunki Kaakkois-Albaniassa, Gjirokastërin maakunnassa lähellä Kreikan rajaa. Vuoden 2011 väestönlaskennan mukaan siellä asui 28&nbsp;673 asukasta. Yhdessä Keski-Albaniassa sijaitsevan Beratin kaupungin kanssa se muodostaa Unescon maailmanperintökohteen. Beratin ja Gjirokastran historialliset keskustat valittiin vuonna 2005 UNESCOn Maailmanperintöluetteloon erityisesti hienon 1800-luvun osmaniarkkitehtuuriensa ansiosta.

1200-luvulla kaupunki tunnettiin nimellä Argyropolis, hopeakaupunki tai Argyrokastron (hopealinna). 1300-luvulla se oli osa Epeiroksen despotaattia. Vuonna 1417 Osmanien valtakunta valloitti sen. 1800-luvulla kaupungista muodostui Albanian vapautusliikkeen keskus.

Nykyisin Gjirokastër on eteläisen Gjirokastërin maakunnan pääkaupunki. Albanian kommunistinen diktaattori Enver Hoxha syntyi kaupungissa.

Girokastran_linnake.jpg|Gjirokastran linnake
House in gjirokastra.jpg|Gjirokastran arkkitehtuuria


## Lähteet

## Aiheesta muualla
Gemmologia

**Gemmologia** eli **jalokivioppi** on tieteenala, joka tutkii jalokiviä.

Tieteenä gemmologia on osa mineralogiaa, mutta työnkuvaltaan gemmologi eli jalokiviasiantuntija on lähempänä kultaseppää kuin mineralogia. Suomen Gemmologinen seura järjestää alan koulutusta ja jakaa diplomigemmologin titteleitä. Diplomigemmologin toimenkuvaan kuuluvat muun muassa jalokivien tutkimus, tunnistus, luokittelu, aitoustodistusten kirjoittaminen ja hinta-arviointi.

Geologia tutkii maapalloa ja sen aktiivisuutta. Sen alatiede mineralogia on mineraaleja koskeva tiede. Gemmologia kehittyi mineralogiasta omaksi tieteenalaksi 1800-luvun lopulla.

1920-luvulta lähtien on markkinoille ilmestynyt synteettisiä eli ihmisten valmistamia jalokivimateriaaleja. Viime aikoina on yhä useammin tavattu myös eri tavoin käsiteltyjä kiviä, joista kaikki eivät ole markkinoiden hyväksymiä. Aitojen jalokivien arvoa pidetään yllä laboratorioiden tunnistuskeinoilla. Aito jalokivi on luonnon valmistama tuote.

## Katso myös
* Kemin Jalokivigalleria

## Lähteet

## Aiheesta muualla

* Suomen Gemmologinen Seura r.y.
* Canadian Institute of Gemmology: Gemology World
Sedimentologia

**Sedimentologia** on geologian osa-alue, joka tutkii sedimenttejä, sedimentaatioprosesseja ja sedimenttikiviä, jotka alun perin kerrostuivat sedimentaatioaltaisiin. 

Sedimenttikivet peittävät suuren osan Maapallon pinnasta, ja niihin on tallentunut paljon tietoa Maan historiasta mm. fossiilien muodossa. Sedimentologia liittyy läheisesti stratigrafiaan, joka tutkii kivien kerrosrakenteita. 

Sedimentologia käsittää sekä nykyisten sedimenttien että niitä muodostavien prosessien tutkimisen. Se myös vertailee näitä havaintoja muinaisten sedimenttikivien kanssa. Sedimentologit hyödyntävät tietämystään nykyisistä sedimentaatioprosesseista muinaisten sedimenttien tulkitsemiseen ja niiden ymmärtämiseen. 

Sedimentologisen tutkimuksen perustana on ajatus siitä, että nykyään maata muokkaavat prosessit ovat olleet samanlaisia myös muinaisina aikoina eli että nykyisyys on avain menneisyyden tulkintaan. Tällaista käsitystä kutsutaan uniformitarianistiseksi periaatteeksi. 

## Lähteet

## Aiheesta muualla
Kasino

**Kasino** (it. *casinò*) on rakennus tai tila, joka on useimmiten tarkoitettu huvittelua ja erityisesti rahapelejä varten. Usein kasinot ovat hotellin tai ravintolan yhteydessä. Pelikasinojen pelit on matemaattisesti suunniteltu siten, että kasino voittaa odotusarvoisesti aina ja pelaaja jää tappiolle, mutta joissakin peleissä, pääasiassa erilaisissa pokereissa, pelaajat pelaavat toisiaan vastaan kasinon ottaessa jokaisesta pelatusta kädestä ja järjestämästään pokeriturnauksesta komission, raken. Kasinoilla on usein sekä erilaisia pöytäpelejä että peliautomaatteja. Laitonta kasinoa voidaan kutsua pelipaikaksi.

Alkujaan kasino tarkoitti jonkinlaista paviljonkia, roomalaistyylistä huvilaa tai kylpylän kahvilaa, mutta 1800-luvulla yleistyivät erilaisia urheilu- ja peliaktiviteetteja ja -huvituksia tarjoavat julkiset kasinot. Samalla sanan merkitys alkoi siirtyä nykyiseen muotoonsa. Tosin nykyajan italiassa *casino* merkitsee ilotaloa, ja pelikasinoon viitataan sanalla *casinò*. Suomessa sana *kasino* esiintyy vanhastaan myös muutamien merenrannalla sijaitsevien ravintoloiden nimissä (esimerkiksi Hangon Casino sekä Helsingissä Katajanokan Kasino ja Kulosaaren Casino), vaikka niiden yhteydessä ei toimi pelikasinoa. Veikkauksella on Suomessa yksi pelikasino: Helsingin keskustassa sijaitseva Casino Helsinki.

Maailman suurin kasino on Venetian Macaossa.

Reaalimaailman kasinojen lisäksi 2000-luvulta lähtien kasinoa on voinut pelata internetissä nettikasinojen yleistyessä. Nettikasino on online-sivusto, joilla pelataan kolikkopelien ja pöytäpelien nettiversioita. Niillä pelataan joko tietokonetta, muita pelaajia tai livejakajia vastaan.

Kasinopelaamisen yleistyttyä on alettu kiinnittää entistä enemmän huomiota vastuullisen pelaamisen pelisääntöihin ja peliriippuvuuden ehkäisyyn.

## Kasinopelejä
*Baccarat
*Blackjack
*Craps
*Oasis Poker
*Omaha hold ’em
*Pai gow -pokeri
*Pontoon (en)
*Punto banco
*Red Dog
*Ruletti
*Sic Bo
*Sökö
*Texas hold ’em

## Katso myös
* Casino Helsinki
* Black Book, lista kasinoiden ei-toivotuista henkilöistä.
* Nettikasino

## Lähteet

## Aiheesta muualla
Räsypokka

**Räsypokka** on eroottis-henkinen korttipeli, jossa tarkoituksena on saada vastustajat riisumaan vaatteensa. Yleensä sitä pelataan pokeriin perustuvilla säännöillä.

## Säännöt
Räsypokassa kierroksen häviävä pelaaja riisuu aina yhden vaatekappaleensa (*rääsyn*) pois. Vaihtoehtoisesti voidaan käyttää pelimerkkejä, joiden loppuessa uusia voi lunastaa riisumalla vaatekappale. Tällöin uhkapelitaidolla on suurempi merkitys, ja riisuminen hidastuu. Kun peliä on pelattu tarpeeksi kauan, pelaajat ovat lopulta alastomia. Periaatteessa säännöillä ei ole merkitystä, vaan kaikkia korttipelejä, joissa riisuudutaan, kutsutaan räsypokaksi. Yleensä räsypokkaa pelataan kuitenkin jollain tavallisimmista pokerin säännöistä. 

Räsypokkaa saatetaan pelata esimerkiksi riehakkaissa juhlissa tai seurustelukumppanin kanssa. Suomessa SubTV on näyttänyt myös *Räsypokka*-TV-ohjelmaa, jossa pelaajat riisuutuvat TV-kameroiden edessä. Kilpailijat valittiin ravintoloiden Räsypokka-kiertueelta. Pelaajat saivat palkkiokseen 169 euroa ja voittaja 840 euroa. Voittajan ei tarvinnut riisuutua alasti.

## Katso myös
* Luettelo korttipeleistä
Saksan Uusi-Guinea

**Saksan Uusi-Guinea** () oli Saksan siirtomaaimperiumin ensimmäinen osa. Se oli protektoraattina vuodesta 1884 vuoteen 1914, jolloin se joutui Australian joukoille ensimmäisen maailmansodan puhjettua. Se käsitti Uuden-Guinean koillisosan sekä useita lähellä sijaitsevia saariryhmiä. Saksan Uuden-Guinean alue ja läheiset Bismarckinsaaret ovat nyt osa Papua-Uutta-Guineaa. Saksan Uuden-Guinean Mikronesian saaria hallitaan nykyään Mikronesian liittovaltiona, Marshallinsaarina, Nauruna, Pohjois-Mariaaneina sekä Palauna. 

Siirtomaan mannerosa Kaiser-Wilhelms-Land muodostettiin Uuden-Guinean kaakkoisosasta. Kaiser-Wilhelms-Landin itäpuolella sijaitsevat saaret nimettiin Bismarckinsaariksi ja kaksi suurinta saarta saivat nimekseen *Neu-Pommern* (”Uusi-Pommeri”, nykypäivän Uusi-Britannia) ja *Neu-Mecklenburg* (”Uusi-Mecklenburg”, nykypäivän Uusi-Irlanti). 

Saksan Uuden-Guinean maapinta-ala oli 249&nbsp;500 neliökilometriä. 

## Lähteet

## Aiheesta muualla
Leo I (paavi)

**Leo I Suuri** (k. 461) oli kirkonopettajana ja paavina 29. syyskuuta 440 – 10. marraskuuta 461. Hän syntyi luultavasti Toscanassa. Hän kehitti ajatuksen ”primus inter pares” (”ensimmäinen vertaistensa joukossa”), joka tarkoitti Rooman piispan ylivertaisuutta muiden piispojen suhteen. Leo tunnettiin tuotteliaana kirjoittajana, häneltä on jäänyt enemmän kirjeitä ja kirjoitelmia kuin yhdeltäkään muulta paavilta kuuden ensimmäisen vuosisadan ajalta.

Leo kehitti voimakkaasti teologisia perusteluja paavinvallalle, ja hänen aikanaan vakiintuikin käsitys paavin ylivallasta kirkon sisällä. Hän katsoi paavinistuimen nauttivan Jumalan antamaa oikeutusta. Leo I:n mukaan taivasten valtakunnan avainten luovutus ja Jeesuksen sanat apostoli Pietarille pätivät myös muihin Rooman seurakunnan johtajiin. Teologiassaan paaviuden ylivallasta Leo I nojautui Matteuksen evankeliumin sanoihin:

Leo I:n mukaan taivasten valtakunnan avaimien luovuttaminen apostoli Pietarille merkitsi tämän kohottamista muiden apostolien yläpuolelle. Vastaavasti Leo katsoi Pietarin seuraajina pitämiensä Rooman piispojen eli paavien olevan muiden piispojen yläpuolella. Vetoaminen teologiaan paavin asemasta poikkesi tietoisesti Konstantinopolin patriarkkojen vaatimuksista, jotka perustuivat pääosin poliittisille syille.

Myös Länsi-Rooman keisari Valentinianus III tuki Leo I:n vaatimusta paavin ylivallasta kirkon sisällä asettumalla Leon puolelle tämän ja Arlesin piispan välisessä kiistassa. Keisari määräsikin kiistan lopputuloksena, että apostoli Pietarille oli myönnetty ylimmän tuomarin virka sekä ylin hallintovalta kirkossa, kuten myös korkein opetusvirka.

Leo I nautti paavinkautensa aikana myös suurta maallista valtaa johtuen Länsi-Rooman keisarin aseman heikkoudesta. Leo I tunnetaankin hyvin hänen tapaamisestaan hunnikuningas Attilan kanssa. Kyseisessä tapaamisessa Leo I:n onnistui pysäyttää Attilan Italiaan suuntautunut sotaretki, mihin vallaltaan heikko keisari Valentinianus III ei ollut pystynyt.

Leo I oli myös ensimmäinen, joka esitti vaatimuksen paavin erehtymättömyydestä perustaen vaatimuksensa Raamattuun. Idän kristinuskon näkemysten mukaan Rooman kaupunki oli vain yksi viidestä tasa-arvoisesta patriarkaatista, eikä täten Rooman piispan valta ollut muita piispoja korkeampi. Paavin kunnia-asema tunnustettiin idässä, mutta samalla katsottiin ylimmän päätäntävallan kuuluvan ekumeenisille kokouksille eikä paaville.

## Lähteet

* 
*
*
* 
*
*
*

### Viitteet

## Aiheesta muualla
Viipurin linnalääni

**Viipurin linnalääni** oli Suomen keskiaikainen hallintoalue. Linnalääni muodostui Torkkeli Knuutinpojan perustettua Viipurin linnan 1290-luvulla puolustamaan Novgorodilta vuonna 1293 vallattua Karjalaa. Novgorodin ja Ruotsin sotimisen päätti vasta 1323 solmittu Pähkinäsaaren rauha, jossa Karjala jaettiin kahden valtakunnan kesken. Rajalinjan epämääräisyyden vuoksi siitä riideltiin ja sodittiin myöhemminkin.

Viipurin linnalääni käsitti koko Itä-Suomen: Ruotsin Karjalan lisäksi lääniin kuului Savo vuoteen 1534 ja Itä-Uusimaa eli Porvoon lääni vielä uuden ajan alussa. Viipurin linnalääni säilyi vuoden 1634 hallitusmuotoon liittyneeseen Kustaa II Aadolf toimeenpanemaan lääninhallinnon uudistukseen saakka.

Linnaläänin päällikkönä oli ruotsalaisia suurmiehiä, kuten Bo Joninpoika Grip, Kaarle Knuutinpoika Bonde ja Sten Sture vanhempi.

## Viipurin linnan päälliköitä
* 1320–1338 Peder Joninpoika
* 1340 Dan Niklasinpoika
* n. 1348 Gerhard Skytte
* 1357–1364 Nils Turenpoika Bielke
* 1364–1368 Sune Haakoninpoika
* 1371–1386 Bo Joninpoika Grip
* 1386–1399 Karl Ulvinpoika
* 1403–1417 Tord Rörikinpoika Bonde
* 1417–1442 Krister Niilonpoika Vaasa
* 1440–1448 Kaarle Knuutinpoika Bonde
* 1457–1481 Eerik Akselinpoika Tott
* 1481 Laurens Akselinpoika Tott
* 1483 Ivar Akselinpoika Tott
* 1483–1495 Sten Sture vanhempi
* 1495–1496 Knut Posse
* 1497–1501 Sten Sture vanhempi
* 1499–1511 Eerik Tuurenpoika Bielke
* 1511–1513 Gunilla Bese
* 1513–1520 Tönne Eerikinpoika Tott
* 1525–1534 Hoijan kreivi Juhana
* 1534–1545 Nils Grabbe
* 1580–1584 Bertil Ericinpoika Ljuster
* 1602–1617 Arvid Tönnenpoika Wildeman

## Katso myös
* Viipurin ja Savonlinnan lääni
* Viipurin lääni
* Vanha Suomi
* Kymen lääni
* Kaakkois-Suomi

## Lähteet

## Kirjallisuutta
*
Porvoon linnalääni

**Porvoon linnalääni** oli Uudenmaan maakunnan itäisen puoliskon käsittänyt Suomen paikallishallintoalue, joka tunnetaan jo 1400-luvulla. Porvoon linnalääni oli Viipurin linnan alaisena voutikuntana 1500-luvun alussa, jolloin siihen kuuluivat Helsingin, Sipoon, Porvoon, Pernajan ja Pyhtään pitäjät. Vuonna 1553 osa siitä siirrettiin uuteen Helsingin lääniin, joka kuitenkin liitettiin Porvoon lääniin jo vuonna 1562. Ennen vuonna 1619 tapahtunutta Turun linnalääniin liittämistä sen rajoja muutettiin useaan kertaan. Vuonna 1620 se yhdistettiin Hämeen ja Uudenmaan lääniin.

## Lähteet

## Aiheesta muualla
* Porvoon lääni, Tietosanakirja
* Anders Allardt. *Borgå läns sociala och ekonomiska förhällanden 1539-71*. Väitöskirja 1898
Teoderik

**Teoderik** on ollut useiden hallitsijoiden nimi.

## Visigoottien kuninkaita

*Teoderik I (k. 451), visigoottien kuningas
*Teoderik II (k. 466), visigoottien kuningas

## Ostrogoottien kuninkaita
*Teoderik Suuri, ostrogoottien kuningas 454-526

## Frankkien kuninkaita
*Teoderik I, frankkien kuningas 531–533
*Teoderik II, Burgundin kuningas 595–613, Austrasian kuningas 612–613
*Teoderik III, frankkien kuningas 675–691
*Teoderik IV, frankkien kuningas 721–737
Hardwick

**Hardwick** on muun muassa seuraavien henkilöiden sukunimi:

* Chris Hardwick (s. 1971), yhdysvaltalainen näyttelijä, juontaja ja koomikko
* Elizabeth Hardwick (1916–2007), yhdysvaltalainen kirjailija ja kirjallisuuskriitikko
* Harold Hardwick (1888–1959), australialainen uimari
* Michelle Hardwick (s. 1976), brittiläinen näyttelijä
* Neil Hardwick (s. 1948), englantilais-suomalainen kirjailija, teatteri- ja televisio-ohjaaja 
* Nick Hardwick (s. 1981), yhdysvaltalainen amerikkalaisen jalkapallon pelaaja
* Otto Hardwick (1904–1970), yhdysvaltalainen jazzmuusikko
* Philip Hardwick (1792–1870), englantilainen arkkitehti
Maki

**Maki** voi viitata johonkin seuraavista:

* makit, kädellisheimo
* Maki, japanilainen formulatalli
* Maki, israelilainen puolue
* Maki (1917), japanilainen sotalaiva
* Maki (1944), japanilainen sotalaiva
* maki, *makizushi*, sushilaatu
* Maki Ventures, suomalainen riskisijoitusyhtiö

## Etunimenä
* Maki Gotō (s. 1985), japanilainen laulaja ja näyttelijä
* Maki Haneta (s. 1972), japanilainen jalkapalloilija
* Maki Namekawa, japanilainen pianisti
* Maki Tabata (s. 1974), japanilainen pikaluistelija
* Maki Tsukada (s. 1982), japanilainen judoka

## Sukunimenä
* Chico Maki, oik. *Ronald Patrick Maki* (1939–2015), kanadalainen jääkiekkoilija
* Edward Maki, amerikansuomalainen jääkiekkomaalivahti
* Fumihiko Maki (1928–2024), japanilainen arkkitehti
* Kate Maki (s. 1977), kanadansuomalainen laulaja-lauluntekijä
* Mustafa Maki (s. 1988), sudanilais-suomalainen jalkapalloilija
* Ryan Maki (s. 1985), yhdysvaltalainen jääkiekkoilija
* Seiichirō Maki (s. 1980), japanilainen jalkapalloilija
* Wayne Maki (1944–1974), kanadansuomalainen jääkiekkoilija
* Yōko Maki (s. 1981), japanilainen mangataiteilija

## Taiteilijanimenä
* Maki Kolehmainen, oik. *Marko Kolehmainen* (1966–2024), suomalainen muusikko

## Kuvitteellisia henkilöitä
* Maki Himekawa, elokuvasarjassa *[[Digimon Adventure tri.]]*
Suicide Commando

**Suicide Commando** on belgialainen EBM-yhtye, jonka perusti Johan van Roy vuonna 1986. Yhtyeen ensimmäinen pitkäsoitto julkaistiin kuitenkin vasta vuonna 1994 saksalaisen *Off-Beat* -levy-yhtiön kautta.

## Tuotanto
### Albumit
* Critical Stage (1994)
* Stored Images (1995)
* Contamination (1996)
* Construct-Destruct (1998)
* Re-construction (1998)
* Chromdioxyde (1999)
* Mindstrip (2000)
* Anthology (2002)
* Axis of Evil (2003)
* Bind, Torture, Kill (2006)
* X20 (2007)

### Singlet ja EP:t
* Comatose Delusion (2000)
* Hellraiser (2000)
* Love Breeds Suicide (2001)
* Face Of Death (2003)
* Cause of Death:Suicide (2004)
* Cause of Death:Suicide / One Nation Under God (2004)
* Menschenfresser / Godsend (2005)
* Until We Die / Severed Head (2009)
* Die Motherfucker Die (2009)

### DVD
* Suicide Commando - The Live DVD (2007)

### C-kasetit
* Suicide Commando (1988)
* This is Hate (1989)
* Industrial Rape I (1990)
* Crap (1990)
* Go to Hell (1990)
* Into the Grave (1991)
* Industrial Rape II (1991)
* Black Flowers (1992)
* Electro Convulsion Therapy (1993)

## Aiheesta muualla

* http://www.suicidecommando.be – Viralliset kotisivut.
* http://www.myspace.com/suicidecommando – MySpace-sivusto.
Helen Morrison

**Helen Morrison** (s. 9. heinäkuuta 1942) on yhdysvaltalainen oikeuspsykiatri ja koulutukseltaan lääketieteen tohtori. Hän asuu Chicagossa, Illinoisissa. Hänet tunnetaan parhaiten tavoitteestaan pyrkiä ymmärtämään sarjamurhaajien psyykeä. Hän on haastatellut itse yli 80 sarjamurhaajaa.

Hänen tutkimuksensa pääalue on ollut etsiä sarjamurhaajia yhdistäviä persoonallisuustekijöitä. Hän on julkaissut noin 125 akateemista tutkimusta ja kirjan *My Life Among the Serial Killers: Inside the Minds of the World's Most Notorious Murderers*.

Morrison on kehittänyt 30 vuoden aikana oman haastattelumenetelmänsä, joka vaatii pitkiä, vähintään useita tunteja kestäviä yhtäjaksoisia haastatteluja. Hänen menetelmänsä pohjautuu näkemykseen, jonka mukaan sarjamurhaajat osaavat matkia erinomaisesti normaalia käytöstä; matkimista on kuitenkin vaikea pitää uskottavasti yllä yhtäjaksoisesti. Hän haastattelee tavallisesti tekijöitä vuosien ajan, kun oikeudenkäynti on jo ohi.

Näiden haastattelujen perusteella Morrison esittää seuraavat väitteet:

* Sarjamurhaajilla ei ole varsinaista persoonallisuutta; heidän persoonallisuutensa on enemmänkin kokoelma erilaisia rooleja ja naamioita, joita he vaihtelevat tarpeen mukaan.
* Vaikka sarjamurhaajat voivat olla käytökseltään hyvinkin miellyttäviä, heidän charminsa katoaa, jos he joutuvat useiden tuntien mittaiseen jatkuvaan kuulusteluun. Tämä johtuu rasituksesta; koska charmi ja persoonallisuus ovat keinotekoisia, niitä ei voi pitää yllä loppumattomiin.
* Kun ylläpidetty persoonallisuusrakennelma hajoaa, sarjamurhaajat vajoavat eläimelliseen olotilaan. Tässä tilassa heidän inhimillisyydestään ei näy jälkeäkään; he ovat pelkkiä pakonomaisten mielihalujen (ja toisinaan vihan) täyttämiä olentoja. 
* Sarjamurhaajat välttävät tekojensa moraalisten seurauksien kohtaamisen, koska heidän persoonallisuutensa on jakautunut ja disassosioitunut, joten he eivät ymmärrä tekojensa merkitystä.
* Morrison on tutkinut rikostapauksia eri kulttuureista ja aikakausilta. Tämän pohjalta hän väittää, että mikäli sarjamurhaajat saavat psykiatrista hoitoa ja tajuavat, mitä ovat tehneet, he tekevät poikkeuksetta itsemurhan.

Morrison todisti John Wayne Gacyn oikeudenkäynnissä puolustuksen erikoisasiantuntijana. Omaiset lahjoittivat Gacyn ruumiin tieteelle, ja hänen aivojaan säilytetään Morrisonin kellarissa.

## Lähteet
Väkevä viini

**Väkevä viini** on viinistä tai rypälemehusta, tai näiden sekoituksesta, etanolia lisäämällä valmistettua viinijuomaa. Väkevän viinin alkoholiprosentti on 15–22. Alun perin väkevät viinit kehitettiin, jotta viinistä saatiin paremmin säilyvää. 

Väkeviä viinejä ovat muun muassa banyuls (banyuls AOC), madeira, málaga, marsala, portviini, sherry ja vermutti.

## Lähteet

## Aiheesta muualla
Bhagavad Gita

**Bhagavad G&#299;t&#257;** (devanagari: &#2349;&#2327;&#2357;&#2342;&#2381;&#2327;&#2368;&#2340;&#2366;, usein lyhyemmin "Gita") on 400–100 eaa. syntynyt hindulaisuuden pyhä kirjoitus, joka on osa laajempaa tekstikokonaisuutta *[[Mahabharata]]a (Aranyakaparva. 25–42).* Teoksen nimi tarkoittaa "Herran laulua". Bhagavad G&#299;t&#257;ssa Krishna, joka hindulaisuuden valtasuuntauksissa katsotaan Vishnun avataraksi, ilmoittaa olevansa Jumala ja kuvailee omaa jumaluuttaan sekä olemassa olevan suhdetta itseensä.

Kahdeksantoistakappaleinen kirja koostuu seitsemästäsadasta säkeestä. Kappaleiden nimet ovat seuraavat:

# **Arjuna-vi&#7779;&#257;da-yoga&#7717;** – Arjunan murheen jooga
# **S&#257;&#7749;khya-yoga&#7717;** – Analyyttinen jooga
# **Karma-yoga&#7717;** – Toiminnan jooga
# **Jñ&#257;na-karma-sanny&#257;sa-yoga&#7717;** – Tiedon, toiminnan ja luopumisen jooga
# **Sanny&#257;sa-yoga&#7717;** – Luopumisen jooga
# **Dhy&#257;na-yoga&#7717;** – Meditaation jooga
# **Jñ&#257;na-vijñ&#257;na-yoga&#7717;** – Tiedon ja oivalluksen jooga
# **T&#257;raka-brahma-yoga&#7717;** – Korkeimman saavuttamisen jooga
# **R&#257;ja-vidy&#257;-r&#257;ja-guhya-yoga&#7717;** Korkeimman tiedon ja salaisuuden jooga
# **Vibh&#363;ti-yoga&#7717;** – Jumalaisten mahtien jooga
# **Vi&#347;va-r&#363;pa-dar&#347;ana-yoga&#7717;** – Kosmisen muodon näyn jooga
# **Bhakti-yoga&#7717;** – Antaumuksen jooga
# **K&#7779;etra-k&#7779;etrajña-yoga&#7717;** – Toimintakentän ja sen tuntijan jooga
# **Gu&#7751;a-traya-vibh&#257;ga-yoga&#7717;** – Kolmen laadun ilmentymän jooga
# **Puru&#7779;ottama-yoga&#7717;** – Korkeimman henkilön jooga
# **Daiv&#257;sura-sampad-vibh&#257;ga-yoga&#7717;** – Jumalaisten ja demonisten ominaisuuksien jooga
# **&#346;raddh&#257;-traya-vibh&#257;ga-yoga&#7717;** – Kolmenlaisen uskon tutkimisen jooga
# **Mok&#7779;a-sanny&#257;sa-yoga&#7717;** – Vapautuksen ja luopumisen jooga

Näistä kuuden ensimmäisen sanotaan käsittelevän karmaa eli toimintaa, kuuden keskimmäisen bhaktia eli antaumusta, ja kuuden viimeisen jnanaa eli tietoa.

Eräs yleisesti tunnetuimmista Bhagavad Gitan kohdista on fyysikko Robert Oppenheimerin lainaus 11:nnen luvun säkeestä 32. Tarinan mukaan Oppenheimer olisi sanonut atomipommin räjäytyksen yhteydessä englanniksi "Now, I am become Death, the destroyer of worlds". Oppenheimerin lause voitaisiin kääntää suomeksi esimerkiksi muotoon "Nyt olen kuolema, maailmojen tuhoaja". Vuoden 1983 suomennoksessa vastaava kohta kuuluu: "Minä olen aika, maailmojen suuri tuhoaja, ja Minä olen tullut tänne tuhotakseni kaikki ihmiset", ja sen konteksti on Krishnan puhe prinssi Arjunalle ennen suurta taistelua, missä prinssiä koetetaan vakuuttaa siitä, että vaikka hän kieltäytyisi taistelemasta säästääkseen sotilaitaan, ajan myötä kaikki heistä lopulta kuolisivat kuitenkin. Myös englanninkielisiä käännöksiä on erilaisia ja lauseen voi ymmärtää eri tavalla käännöksestä riippuen.

## Suomennokset

* 
* 
* 
* 
* 
* 
* 
* 

## Lähteet

## Aiheesta muualla

* 
* Bhagavad Gita suomeksi
Hippias (tyranni)

**Hippias** (, kuoli 490 eaa. jälkeen) oli Peisistratoksen poika ja Ateenan tyrannina veljensä Hipparkhoksen kanssa isänsä kuoleman jälkeen. Veljekset hallitsivat Ateenaa aluksi lempeästi, ja johtavat aristokraatit Kleisthenes ja Miltiades toimivat arkontteina. Sen jälkeen, kun Hipparkhos oli murhattu salaliiton uhrina, Hippias hylkäsi kansaa suosivan politiikan ja alkoi vainota salaliittoon osallistuneita tai sellaisiksi epäilemiään kansalaisia. Spartan armeija valloitti Kleomenes I:n johdolla Attikan vuonna 510 eaa., ja Hippias karkotettiin Ateenasta. Sen jälkeen Hippias asui isänsä hankkimilla alueilla Hellespontoksen rannalla toimien siellä Persian vasallina. Hänen on kerrottu kuolleen Lemnoksella.

## Katso myös

* Ateenan tyrannia

## Lähteet